Diari Oficial de la Generalitat Valenciana


Sumari del DOGV 7588, del 07-08-2015 (2015/7036)

RESOLUCIÓ de 4 d'agost de 2015, de la directora general de Farmàcia i Productes Sanitaris, per la qual ordena l'enviament de l'expedient administratiu objecte del procediment ordinari número 5/437/2015 a la Secció 5a de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7588

Data del DOGV
:   07-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7036


Data del document
:   04-08-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 4 d'agost de 2015, de la directora general de Farmàcia i Productes Sanitaris, per la qual ordena l'enviament de l'expedient administratiu objecte del procediment ordinari número 5/437/2015 a la Secció 5a de la Sala Contenciosa Administrativa del Tribunal Superior de Justícia de la Comunitat Valenciana. [2015/7036]  
Novartis Farmacéutica, SA, ha interposat un recurs contenciós administratiu contra la Resolució de 16 d'abril de 2015, del conseller de Sanitat, per la qual es desestima el recurs d'alçada interposat contra la Instrucció 1/2015, de la Secretaria Autonòmica de Sanitat, sobre la declaració com a MAISE dels fàrmacs antiangiogènics o inhibidors del factor del creixement endotelial vascular, i s'establixen una sèrie de directrius i criteris clínics per al tractament de la degeneració macular associada a l'edat (DMAE), edema macular diabètic, edema macular secundari a l'oclusió de la vena retiniana, edema macular secundari a l'oclusió de la vena central retiniana i neovascularització coroïdal secundària a la miopia patològica.  
Este recurs és el procediment ordinari número 5/437/2015 de la Secció 5a de la Sala Contenciosa Administrativa del Tribunal Superior de Justícia de la Comunitat Valenciana, que ha sol·licitat que se li envie l'expedient.  
Per tant, resolc enviar l'expedient administratiu objecte del recurs, complet, foliat i acompanyat d'un índex dels documents que conté, per mitjà de format digitalitzat en CD-ROM, a la Secció 5a de la Sala Contenciosa Administrativa del Tribunal Superior de Justícia de la Comunitat Valenciana.  
També s'ha notificat esta resolució a les persones que apareixen interessades en l'expedient, per tal que es personen en el procediment com a interessades, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la jurisdicció contenciosa administrativa. Se'ls ha fet saber que, si ho fan posteriorment, se'ls tindrà com a part per als procediments no preclosos i que, si no es personen, els tràmits del procediment continuaran sense que se'ls haja de fer, en estrades o en qualsevol altra forma, notificacions de cap classe.  
  
València, 4 d'agost de 2015.- La directora general de Farmàcia i Productes Sanitaris: Patricia Lacruz Gimeno.